Службен гласник на општина Босилово“бр.17

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Заклучокот бр.08-2467/1 за усвојување на Извештајот за материјално-финансиското работење на ЈПКД„Огхражден“-Босилово за периодот од 01.07.2022 до 30.09.2022 година,донесен на седумнаесеттата седница на Советот на општина Босилово,одржана на ден 14.11.2022 година.

Бр.09-2471/1 Општина Босилово

14.11.2022 година Градоначалник,

Б о с и л о в о Ристо Манчев с.р.

 Врз основа на член 21,став1 ,точка 31 и член 79,став 1 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 14.11.2022 година,донесе:

 **З А К Л У Ч О К**

**За усвојување на Извештајот за материјално-финансиското работење на ЈПКД„Огражден“-Босилово за периодот од 01.07.2022 до 30.09.2022 година**

1.Се усвојува Извештајот за материјално-финансиското работење на ЈПКД„Огражден“-Босилово за периодот од 01.07.2022 до 30.09.2022 година.

2.Овој заклучок влегува во сила осмиот ден од денот на објавувањето во „Службен гласник на општина Босилово“.

Бр.08-2467 /1 Совет на општина Босилово

14.11.2022 година Претседател,

Б о с и л о в о Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Програмата бр.08-2468/1 за зимско одржување на локалните патишта и улици на таериторијата на општина Босилово за сезоната 2022-2023 година,донесена на седумнаесеттата седница на Советот на општина Босилово,одржана на ден 14.11.2022 година.

Бр.09-2471/1 Општина Босилово

14.11.2022 година Градоначалник,

Б о с и л о в о Ристо Манчев с.р.

Врз основа на член 50 став 1 точка 6 од Законот за локална самоуправа (Службен весник на Р.М. бр.5/02) и член 21 став 1 точка 12 од Статутот на Општина Босилово (Службен гласник на општина Босилово бр.21/14) Советот на Општина Босилово на седницата одржана на ден 14.11.2022 година ја донесе следната:

 **ПРОГРАМА**

за зимско одржување на локалните патишта и улици на територијата на Општина Босилово за сезоната 2022/2023 година

1. Цел на Програмата
2. Општ дел
3. Обем на одржување
4. Организациска поставеност на службата за зимско одржување и обврски на учесниците
	1. Единици на локалната самоуправа
	2. Претпријатие на кое ќе му биде доверена работата
	3. Советот на Општина Босилово
	4. Други учесници
5. Преглед на приоритетното чистење на локалните патишта и улици
6. Динамика и ниво на одржување
7. Финансиски средства потребни за подготовка и реализација на Програмата
8. Извршување и надзор на Програмата
9. Јавни одредби

**ВОВЕД**

 Зимското одржување на локалните патишта и улици на територијата на Општина Босилово е од големо значење за жителите од сите населени места, бидејќи со истото се овозможува непречен проток на сообраќајот во зимски услови, а тоа е неопходно за нормално функционирање на сите области од животот на жителите на општината.

 Временските непогоди во зимскиот период од годината се најчеста причина за нарушување на нормалниот проток на сообраќај, особено при несоодветна подготовка на надлежните органи.

 За реализација на оваа Програма неопходно е да се обезбеди одговорен однос од сите надлежни органи, а особено од општината, со што ќе се овозможат поприфатливи услови за сообраќајот и рационално и економично извршување на Програмата. А особено е значајно тоа што ќе се создадат потребните услови за непречено одвивање на стопанските и други дејности.

1. **Цел на Програмата**

Програмата има за цел да предвиди услови за ефикасно спроведување на зимското одржување на локалните патишта и улици на територијата на Општина Босилово преку:

1. Одредување на обемот на работа и нивото на чистење на снегот и голомразиците од коловозните површини;
2. Дефинирање на работите и задолженијата на учесниците во реализацијата на оваа Програма;
3. Дефинирање на обврските на сите учесници во реализација на Програмата.
4. **Општ дел**

Со оваа програма се предвидува обемот, динамиката, начинот и одржувањето на локалните патишта и улици во Општина Босилово во зимски услови за 2021/2022 година.

Во оваа програма нема да биде опфатен магистралниот пат А-4 кој минува низ нашата општина, на потегот од с.Робово – с.Секирник и регионалниот пат Р-1302 на потег од границата помеѓу двете општини Босилово – Струмица до местото викано „Палазлија“, границата помеѓу општините Босилово – Берово, бидејќи надлежноста за зимско одржување на овие патишта е на Јавното претпријатие за државни патишта.

1. **Обем на одржување**

Обемот на одржување на улиците во населените места зависи од:

* густината на населението;
* фрекфенцијата на луѓе и моторни возила;
* видот и бројот на инфраструктурни објекти;
* коловозните ленти, како и улици за оспособување кои се со вкупна должина од 11,3 км. во 16 населени места;
* локални патишта за оспособување во вкупна должина од 40,9 км.

Расчистувањето на патиштата ќе се одвива по приоритетна листа.

1. **Организациона поставеност на службата за зимско одржување и обврски на учесниците**

Преку организационата поставеност на учесниците ќе бидат дефинирани работите и задолженијата на директните учесници вклучени во реализацијата на оваа Програма.

**4.1 Единиците на локалната самоуправа**

- ја изготвува Програмата за зимско одржување на локалните патишта и улици на територијата на Општина Босилово;

- склучува договори со фирма за реализирање на сите активности предвидени со Програмата;

- врши стручен надзор во извршување на Програмата;

- преку средствата за јавно информирање, информира за обврските на зимските служби и обврски на учесниците;

- учествува во финансирање на активностите.

**4.2 Претпријатие на кое ќе му биде доверена работата**

- ја реализира Програмата во целост;

 - врши набавка и складирање на сол и песок-ризла, и се грижи за правилно и навремено расфрлање;

 - организира редовна приправност со потребна опрема, алат резервни делови и стручен кадар за обезбедување исправност на сопствената механизација;

 - врши посипување на сол и песок-ризла;

 - го расчистува снегот од коловозните ленти во населените места;

 - ги прочистува главните одводни пропусти за прифаќање на вишокот на вода од обилни врнежи на дожд и снег;

 - врши сечење и отстранување на падните дрвја и гранки од коловозите и тротоарите.

 **4.3 Советот на Општина Босилово**

* ја усвојува оваа Програма и
* го контролира извршувањето на оваа Програма.

**4.4 Други учесници**

* EVN Струмица ги расчистува нивните објекти и електроинасталации од обилните снегови;
* T-Home ги расчистува нивните објекти и инсталации;
* претпријатијата, училиштата и граѓаните, сопствениците или корисници на згради и простории (продавници, самопослуги, ресторани, кафе барови и други) превземаат мерки за чистење на снегот пред нивните објекти;
* граѓаните, сопствениците на индивидуални стамбени објекти го чистат снегот од тротоарите и природните места пред своите стамбени објекти;
* СВР Струмица – Сообраќајната полиција го регулира и контролира сообраќајот на патиштата и секогаш ќе биде во непосредна врска со сите учесници за реализација на оваа Програма, преку контакт телефони: 034/371-600 Општина Босилово; 078/497-346 Градоначалник на Општина Босилово и 077/836-938 Директор на ЈПКД „Огражден“ – Босилово.
1. **Преглед на приоритетното чистење на локалните патишта и улици**

За зимско одржување на улици во населбите и локалните патишта во Општина Босилово;

За нормално одвивање на сообраќајот на улиците и локалните патишта во зимски услови при врнежи на снег и голомразица, потребно е зимско одржување;

Одржувањето ќе се одвива со машинско чистење на снегот од коловозот, расфрлање на сол и песок-ризла, а по отсранувањето на снегот, и рачно чистење на одредени места;

Според важноста на локалните патишта и улици интензитетот на сообраќајот и местоположбата на истите, можат да се поделат на II групи (приоритети) за одржување.

|  |  |  |  |  |  |
| --- | --- | --- | --- | --- | --- |
| **Реден број** | **Вид на делница** | **Приоритет и опис** **на делницата** | **I-приоритет****(км)** | **II-приоритет****(км)** | **I и II приоритет****вкупно (км)** |
| 1 | Локален пат(асфалтиран) | I/Магистрален пат А-4-с.Иловица | 5.1 км |  |  |
| 2 | Локален пат(асфалтиран) | I/Магистрален пат А-4-с.Бориево-с.Моноспитово до граница со с.Муртино (општина Струмица) | 4.7 км |  |  |
| 3 | Локален пат(асфалтиран) | I/Магистрален пат А-4-с.Босилово-Регионален пат Р-1302 | 2.6 км |  |  |
| 4 | Локален пат(асфалтиран) | I/Магистрален пат А-4-с.Еднокуќево-с.Моноспитово | 3.8 км |  |  |
| 5 | Локален пат(асфалтиран) | I/Регионален пат Р-1302-с.Сарај-с.Гечерлија- Регионален пат Р-1302 | 6.6 км |  |  |
| 6 | Локален пат(асфалтиран) | I/Регионален пат Р-1302-с.Дрвош | 4.3 км |  |  |
| 7 | Локален пат(асфалтиран) | I/Регионален пат Р-1302-с.Ст.Балдовци-с.Радово | 4.1 км |  |  |
| 8 | Локален пат(асфалтиран) | I/с.Турново-с.Радово | 1.8 км |  |  |
| 9 | Локален пат(асфалтиран) | I/Дел од патот с.Моноспитово-с.Банско (општина Струмица) | 1.5 км |  |  |
| 10 | Локален пат(асфалтиран) | I/с.Бориево-с.Еднокуќево | 3.4 км |  |  |
| 11 | Локален пат(асфалтиран) | I/с.Босилово-с.Радово | 3.0 км |  |  |
| 12 | Улица(асфалтирана) | II/Две улици во с.Робово покрај училиштето |  | 0.5 км |  |
| 13 | Улица(асфалтирана) | II/ Магистрален пат А-4-училиште- Магистрален пат А-4-во с.Секирник |  | 1.7 км |  |
| 14 | Улица(асфалтирана) | II/Центар на с.Иловица-филтер станица с.Иловица |  | 1.0 км |  |
| 15 | Улица(асфалтирана) | II/Училиште-ромско маало с.Иловица |  | 0.7 км |  |
| 16 | Улица(асфалтирана) | II/Центар на с.Штука-училиште |  | 0.3 км |  |
| 17 | Улица(асфалтирана) | II/Центар на с.Радово-крај на село |  | 0.8 км |  |
| 18 | Улица(асфалтирана) | II/Центар на с.Бориево-живинарска фарма |  | 0.2 км |  |
| 19 | Улица(асфалтирана) | II/Центар на с.Еднокуќево-ромско маало |  | 0.3 км |  |
| 20 | Улица(асфалтирана) | II/Центар на с.Гечерлија-с.Чанаклија граница со (општина Василево) |  | 0.5 км |  |
| 21 | Улица(асфалтирана) | II/Обиколна улица во с.Сарај |  | 0.3 км |  |
| 22 | Улица(асфалтирана) | II/Центар на с.Дрвош-училиште |  | 0.15 км |  |
| 23 | Улица(асфалтирана) | II/Центар на с.Дрвош-црквата |  | 0.15 км |  |
|  |  |  |  |  |  |
| 24 | Улица(асфалтирана) | II/Обиколна улица во с.Петралинци |  | 0.5 км |  |
| 25 | Улица(асфалтирана) | II/Центар на с.Моноспитово-средна маала |  | 0.4 км |  |
| 26 | Улица(асфалтирана) | II/Центар на с.Моноспитово-чифлик маала |  | 0.8 км |  |
| 27 | Улица(асфалтирана) | II/Центар на с.Сарај-крај на село |  | 0.2 км |  |
| 28 | Улица(асфалтирана) | II/Главна улица-средна улица во с.Сарај |  | 0.2 км |  |
| 29 | Улица(асфалтирана) | II/Главна улица-средна улица во с.Дрвош |  | 0.1 км |  |
| 30 | Улица(асфалтирана) | II/сред село с.Секирник-крај на село |  | 0.25 км |  |
| 31 | Улица(асфалтирана) | II/ул.Гоце Делчев-с.Босилово |  | 0.3 км |  |
| 32 | Улица(асфалтирана) | II/ул.Чифлик-с.Моноспитово |  | 0.25 км |  |
| 33 | Улица(асфалтирана) | II/улица која ги поврзува средна маала и чифлик маала-с.Моноспитово |  | 0.2 км |  |
| 34 | Улица(асфалтирана) | II/улица кај Болница-с.Босилово-спој со А-4 |  | 0.05 км |  |
| 35 | Улица(асфалтирана) | II/ул.Сирница-с.Иловица |  | 0.5 км |  |
| 36 | Улица(асфалтирана) | II/с.Робово-спој со А-4 |  | 0.3 км |  |
| 37 | Улица(асфалтирана) | II/гробишта-чешма-с.Робово |  | 0.2 км |  |
| 38 | Улица(асфалтирана) | II/улица покрај Училиштето-с.Сарај |  | 0,15 км |  |
| 39 | Улица(асфалтирана) | II/спој со А-4-с.Босилово |  | 0.2 км |  |
| 40 | Улица(асфалтирана) | II/спој со А-4-с.Босилово |  | 0.1 км |  |
| **41** | **Вкупно** |  | **40,9 км** | **11.3 км** | **52.2 км** |

1. **Динамика и ниво на одржување**

Оспособувањето на коловозите се врши во зависност од временските услови и тоа:

* Прва состојба на готовност – е состојба на присуство на голомразица и снежни врнежи до 20 см.
* Втора состојба на готовност – е состојба на присуство на снежни врнежи над 20 см.
* Оспособувањето на коловозите во прва и втора состојба на готовност го врши ЈПКД „Огражден“ – Босилово со кое Општина Босилово има склучено договор.
* Начинот на организација го врши директорот на ЈПКД „Огражден“ – Босилово по наредба на Градоначалникот на Општина Босилово.
1. **Финансиски средства потребни за подготовка и реализација на Програмата**

Финансирањето за активностите предвидени со оваа Програма се врши од средствата на Јавното претпријатие за државни патишта специјално наменети за зимско одржување на локални патишта и улици.

Се задолжува ЈПКД „Огражден“ – Босилово, веднаш да изврши набавка за 2000 кг. сол и 50 м3 песок.

1. **Извршување и надзор на Програмата**

Извршување на Програмата врши Општина Босилово преку ЈПКД „Огражден“ – Босилово.

Надзор над извршување на Програмата врши Градоначалникот на Oпштина Босилово и Советот на Општина Босилово.

1. **Јавни одредби**

Оваа Програма влегува во сила, веднаш по усвојувањето од Советот на Општина Босилово, а ќе биде објавена и во Службен гласник на Општина Босилово.

Бр.08-2468/1 Совет на oпштина Босилово

14.11.2022 година Претседател, Босилово Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

 Р Е Ш Е Н И Е

За прогласување на Одлуката бр.08-2469/1 за усвојување на измените и дополнувањата на Буџетот на општина Босилово за 2022 година(Ребаласнс),донесена на седумнаесеттата седница на Советот на општина Босилово,одржана на ден 14.11.2021 година.

Бр.09-2473/1 Општина Босилово

14.11.2021 година Градоначалник,

Б о с и л о в о Ристо Манчев с.р.

|  |  |  |  |  |
| --- | --- | --- | --- | --- |
|  |  |  |  |  |

Врз основа на член 21,став1 ,точка 43 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 14.11.2022 година,донесе:

**О Д Л У К А**

**За усвојување на измените и дополнувањата на Буџетот на општина Босилово за 2022 година(Ребаланс)**

 Член 1

 Се усвојуваат измените и дополнувањата на Буџетот на општина босилово за 2022 година.(Ребаланс).

 Член 2

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-2469/1 Совет на општина Босилово

14.11.2022 година Претседател,

Б о с и л о в о Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14) градоначалникот на општина Босилово,донесе:

 Р Е Ш Е Н И Е

За прогласување на Одлуката бр.08-2470/1 за одобрување на предлогот на план на програми за развој за 2023 година,донесена на седумнаесеттата седница на Советот на општина Босилово,одржана на ден 14.11.2021 година.

Бр.09-2474/1 Општина Босилово

14.11.2021 година Градоначалник,

Б о с и л о в о Ристо Манчев с.р.

 Врз основа на член од Законот за Буџетите („Сл.весник на РМ““бр.64/05;4/08;103/08;156/09;95/10;180/11;171/12;192/15 и 167/16) и член 21,став 1,точка 43 од Статутот на општина Босилово(„Службен гласник на општина Босилово “бр.21/14 Советот на општина Босилово на седницата одржана на ден 14.11.2022 година,донесе:

**О Д Л У К А**

**За одобрување на предлогот на план на програми за развој за 2023 година**

Член 1

 Се одобрува предлогот на план на програми за развој за 2023 година.

 Член 2

 Одобрениот план на програмите за развој е составен дел на предлогот на Буџет на општина Босилово за 2023 година.

 Член 3

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-2470/1 Совет на општина Босилово

14.11.2022 година Претседател,

Б о с и л о в о Мито Андонов с.р.